stanford-oval/wikipedia huggingface dataset:
เวดดิ้งพีช สาวน้อยผู้พิทักษ์
อุปกรณ์ และ คาถาแปลงร่าง > คาถาแปลงร่าง

เวดดิ้ง บิลตี้ฟูล ฟลาวเวอร์
เวดดิ้งเชนจ์ โออิโระ นาโอชิ เอนเจิล อาร์มเมอร์ พีช
เวดดิ้ง เกรซฟูล ฟลาวเวอร์
เวดดิ้งเชนจ์ โออิโระ นาโอชิ เอนเจิล พรีเซียส ลิลลี่
เวดดิ้ง แอ็กแท็คทีฟ ฟลาวเวอร์
เวดดิ้งเชนจ์ โออิโระ นาโอชิ เอนเจิล เคอริจ เดซี่
เวดดิ้ง เอ็กเซเลนท์ ฟลาวเวอร์
เวดดิ้งเชนจ์ โออิโระ นาโอชิ เอนเจิล แพชชั่นเนต ซัลเวีย
เอนเจิล เชอ-แตม โปตามอส  (Omake)
อุปกรณ์ และ คาถาแปลงร่าง > ท่าไม้ตาย

เลิฟลี่ ออพเพอร์เรชั่น เทมพีท
เซนต์ มิลเลอร์ ไบรดัลแฟลช
เวดดิ้ง ยุยโนคาเอชิ เซนต์ คริสตัล กิฟท์ เลิฟ ฟอร์ ยู (ウェディング結納返し〜セント・クリスタル〜ラブ・フォー・ユー)
เลิฟลี่ พีช เทมเพซท์
เวดดิ้งพีช คัท
ลูกเตะ เจ้าสาว
เซนต์ ฮันนี่มูน แอ็ทแทค  (Omake)
เซนต์ เฟเธอร์ อิมพลัล (ท่าปล่อยพายุขนนกใส่ศัตรู)  (OVA)
เซนต์ เกรเนด คริสตัล ฮาร์ต อิมแพ็ค (ท่ารวบรวมพลังของนางฟ้าทั้ง4 ให้กลายเป็นปืน มีลักษณะคล้ายกับการใช้บาซูก้าของขบวนการนักสู้)  (OVA)
เซนต์ ลิฟ ไลเนอร์ ลิลลี่ เรนโบว์
เซนต์ แอสทัล สตาร์ดัส
ลูกเตะกระจาย  (Omake)
เซนต์ สไปรัล วิป  (OVA)
เซนต์ เพนดิล เดซี่ บลิซซาร์ด
เซนต์ ทอร์นาโด ดรีมมิ่ง
พลังคลื่นเต่า  (Omake)
เซนต์ โรลลิ่ง บูมเมอร์แรง  (OVA)
เซนต์ เพียวซอร์ด ไบร์ดัล ไฟเออร์
เค้กคัท (ตัดเค้ก)
อัลมอนด์ ดัสต์  (Omake)
เซนต์ ทวิน ซอร์ด  (OVA)
โปตามอส พันช์  (Omake)
รายชื่อตอน > ตอนพิเศษของเวดดิ้งพีช สาวน้อยผู้พิทักษ์

ตอนพิเศษ หุ่นยนต์เทพธิดาแห่งรัก เวดดิ้งพีช
ตอนพิเศษ การต่อสู้ครั้งสุดท้ายของเหล่าเทพธิดาแห่งรัก  (Omake)
ตอนพิเศษ คอนเสิร์ตเวดดิ้งพีช Virgin Love (ヴァージンラブ)  (Omake)
รายชื่อตอน > รายชื่อตอนของ เวดดิ้งพีช สาวน้อยผู้พิทักษ์ DX (OVA)

ตอนที่ 1 เทพธิดาแห่งรัก กลับมาแล้ว ~แม้แต่อยู่ที่ชายหาดก็ยังต่อสู้~ (ฤดูร้อน)
ตอนที่ 2 ความรักของซัลเวีย ~แม้แต่การเดินทางเรือหรูหราก็ยังต่อสู้~ (ฤดูใบไม้ร่วง)
ตอนที่ 3 การรวมตัวใหม่อีกครั้ง ~แม้แต่คริสต์มาสก็ยังต่อสู้~ (ฤดูหนาว)
ตอนที่ 4 เทพธิดาแห่งรักตัวปลอม ~แม้แต่วันวาเลนไทน์ก็ยังต่อสู้~ (ฤดูใบไม้ผลิ)
คอนเสิร์ต > เวดดิ้งพีช เฟสทิเวิล

เวดดิ้งพีช เฟสทิเวิล (ญี่ปุ่น: ウェディング・ピーチ・フェスティバル; โรมาจิ: Wedding Peach Festival) เป็นคอนเสิร์ตของกลุ่มนักพากย์ของเวดดิ้งพีชที่มีชื่อกลุ่มว่า FURIL ซึ่งแสดงสดในวันที่ 10 ตุลาคม พ.ศ. 2538 ณ Yakult Hall โตเกียว  และยังออกจำหน่ายในรูปแบบวิดีโอ และเลเซอร์ดิสก์ โดยโปรแกรมมีดังนี้
การแนะนำตัวของ  (FURIL)
วิดีโอคลิปเวดดิ้งพีช (เป็นข้อความจากเหล่านักพากย์ของเรื่องนี้)
FURIL ร้องเพลง Virgin Love (ヴァージンラブ)
การแนะนำตัวของ ยูกะ อิไม
การมอบของขวัญ
หยุดพัก 15 นาที
FURIL ร้องเพลง Yume Miru Aitenshi (夢見る愛天使) , Kisetsu ga Kureta Jewel (夏 (きせつ) がくれた宝石 (ジュエル)) , Monochrome (モノクローム) , and Virgin Love (ヴァージンラブ) ในระหว่างหยุดร้องเพลงก็พูดคุยไปด้วย
นาคาชิม่า เอรินะ ร้องเพลง
FURIL ร้องเพลง 21 Seiki no Juliet (21世紀のジュリエット) ปิดท้ายคอนเสิร์ต
โปรแกรมไกด์ในเลเซอร์ดิสก์ ซึ่งออกจัดจำหน่ายวันที่ 10 ธันวาคม พ.ศ. 2538 มีดังนี้
แนะนำตัว
Virgin Love  (FURIL)
Wedding Wars  (นาคาชิม่า เอรินะ)
สัมภาษณ์เหล่านักพากย์การ์ตูนเวดดิ้งพีช  (FURIL)  และยูกะ อิไม
Yume Miru Aitenshi  (FURIL)
Kisetsu ga Kureta Jewel  (FURIL)
Monochrome  (FURIL)
Virgin Love  (FURIL)
21 Seiki no Juliet  (FURIL)
คอนเสิร์ต > เวดดิ้งพีช Summer Angel in '96

เป็นคอนเสิร์ตของกลุ่มนักพากย์ของเวดดิ้งพีชที่มีชื่อกลุ่มว่า FURIL เช่นเดียวกัน เพลงที่ร้องออกคอนเสิร์ตเป็นเพลงเปิดและเพลงปิดของ เวดดิ้งพีช สาวน้อยผู้พิทักษ์ DX คือเพลง Merry Angel และSweet Little Love
คอนเสิร์ต > เวดดิ้งพีช Winter Dream Rave

เป็นคริสต์มาสคอนเสิร์ตของกลุ่ม FURIL และยูกะ อิไม เพลงที่ออกมาร้องในคอนเสิร์ตนี้เป็นเพลงที่ใช้ประกอบวันคริสต์มาส คือเพลง White Christmas และ Silent Night
เพลงเปิดและปิดเนื้อเรื่อง > เวดดิ้งพีช สาวน้อยผู้พิทักษ์

เพลงเปิดเรื่อง:
"Yume Miru Ai Tenshi" 夢見る愛天使 ขับร้องโดย FURIL ใช้ในในภาคแรก
"Wedding Wars -Ai wa honoo-" Wedding Wars～愛は炎～ ขับร้องโดย นาคาชิม่า เอรินะ ใช้ในในภาค 2
เพลงปิดเรื่อง:
"21 seiki no Juliet" 21世紀のジュリエット ขับร้องโดย FURIL ใช้ในในภาคแรก
"Virgin Love" ヴァージンラブ ขับร้องโดย FURIL ใช้ในในภาค 2
เพลงเปิดและปิดเนื้อเรื่อง > เวดดิ้งพีช สาวน้อยผู้พิทักษ์ DX

เพลงเปิดเรื่อง:"Merry Angel" ขับร้องโดย FURIL
เพลงปิดเรื่อง:"Sweet Little Love" ขับร้องโดย FURIL
เพลงเปิดและปิดเนื้อเรื่อง > อัลบั้มเพลง เวดดิ้งพีช สาวน้อยผู้พิทักษ์

"Lucky & Happy"
"Anata no Tenshi ni Naritai"
Intermission I
"Anata ga Iru Kara"
"Tokimeki Nagara For You"
"Yume Miru Ai Tenshi"
Intermission II
"Hitomi no Oku ni Dakishimete"
"Zutto Aitakatta"
Intermission III
"21 Seiki no Juliet"
"Ai to Bi o Kono Mune"
Wedding Wars (TV-Version)
Serenade I
Wedding Beautiful Flower
Angel Amour Peach
Saint Crystal Love For You I
Saint Crystal Love For You II
Love & Beauty in that Breast
Open the Door of Hope
Peach-Daisy-Lily
To the Future
Serenade II  (ทามาโนะ ฮินางิคุ)
In the Language of Flowers, Salvia Means a Burning Heart
Angel Passionate Salvia
Saint Pure Sword
Serenade III  (ยูริ ทานิมะ)
Wedding Dream
Saint Something Four
He who is Leaving I
Thoughts that Can't Be Forgotten
He who is Leaving II
Reunion
Serenade IV  (โยสุเกะ คาซามะ)
Bridge Collection I
Bridge Collection II
Serenade V  (จามะ พี)
Transfer Student
Hiromi Kawanami
Like --- Devil !
Insentient - Rules of the World of Spirits
Evil Tree
Supreme Ruler of the Evil World
Eye Catch I
Eye Catch II
Serenade VI  (คาสุยะ ยานางิบะ)
Dreaming Girl
Following the Longing Guy
Friends are Rival
We Three will be Cheerful Tomorrow
Serenade VII  (สกาเล็ต โอฮาระ)
Virgin Love (TV Size)
Merry Angel  (FURIL)
"Koi wa Prism"  (เคียวโกะ ฮิกามิ)
"Datte, Koi da mon"  (มิตสึอิชิ โคโตโนะ)  ภาพจากปกเกมเวดดิ้งพีช PC
Sweet-Little Love  (FURIL)
Sound Drama: "Manatsu no Yoru no Mystery"
Wedding Wars  (นาคาชิม่า เอรินะ)
Virgin Love  (FURIL)
"Ichiokuichi no kiseki"  (อิไม ยูกะ)
"Kisetsu ga Kureta Jewel"  (FURIL)
Funk Jama-pi  (มัตซึโมโตะ มิวะ)
Monochrome  (FURIL)
Sound Drama: "Taiikusai ha Daisoudou"
วิดีโอเกม

เมื่อปี พ.ศ. 2538 เวดดิ้งพีชได้มีเกม ลงในเครื่อง ซุปเปอร์แฟมิคอม ซึ่งเนื้อหาในเกมจะเป็นแนวมินิเกมต่างๆ โดยมีผู้เล่นให้เลือก 3 คน (โมโมโกะ ยูริ และฮินางิคุ) โดยเมื่อจบเกมก็จะมีฉากงานเต้นรำของตัวละครที่เราได้เลือกไว้ในแต่ละตัว นอกจากนี้ยังมีแบบเกมบอย โดยใช้ชื่อว่า จามะ-พี พานิค เป็นระบบเกมซุปเปอร์เกมบอยที่สามารถเลือกได้ว่าจะเป็นจอขาว-ดำ หรือจอสี ต่อมาในปี พ.ศ. 2539 ก็ยังมีลงในเครื่องเพลย์สเตชัน โดยใช้ชื่อว่า เวดดิ้งพีช: โดกิ โดกิ โออิโร-นาโอชิ แฟชั่น ได-ซาคุเซน เป็นเกมเล่นตามบทบาท และยังมีเกมที่เล่นในคอมพิวเตอร์ระบบวินโดว์อีกด้วย ซึ่งเกมเหล่านี้ผลิตโดย KSS
เกร็ดความรู้

เหตุที่เวดดิ้งพีชในฉบับอนิเมะ มีส่วนคล้าย เซเลอร์มูน เนื่องจากว่า สุเกะฮิโร โทมิตะ เคยเป็นสตาฟฟ์ทำอนิเมะชั่นให้เรื่องเซเลอร์มูน และทีมงานโตเอ บางส่วนก็มาเป็นทำงานสตาฟฟ์ให้กับเรื่องเวดดิ้งพีช
เวดดิ้งพีชในฉบับอนิเมะเป็นการ์ตูนผูกขาดของค่าย KSS สินค้าทุกอย่างไม่ว่าจะเป็น เกม สินค้า ดีวีดี หนังสือ และอื่นๆ ก็มีเพียงแต่ของเล่นเท่านั้นที่เป็นของค่ายโทมี่
แหล่งข้อมูลอื่น

เว็บไซต์เวดดิ้งพีชอย่างเป็นทางการ เก็บถาวร 2007-10-11 ที่ เวย์แบ็กแมชชีน ของ ADV Films
Weddnig Peach encyclopedia เก็บถาวร 2008-12-16 ที่ เวย์แบ็กแมชชีน
The TechnoGirls Wedding Peach Page เก็บถาวร 2008-12-22 ที่ เวย์แบ็กแมชชีน
Ai Tenshi Densetsu Wedding Peach
★*_* Wedding Peach Faded Memory *_*★
谷沢直のHP/Nao Yazawa's personal site เว็บเพจของ นาโอ ยาซาว่า
เวดดิ้งพีช สาวน้อยผู้พิทักษ์ จาก Anime News Network encyclopedia
เวดดิ้งพีช สาวน้อยผู้พิทักษ์ จาก AnimeNfo.com encyclopedia
เวดดิ้งพีช สาวน้อยผู้พิทักษ์ จาก Internet Movie Database
เวดดิ้งพีช สาวน้อยผู้พิทักษ์ จาก TV.com
เวดดิ้งพีช ในเวอร์ชัน หนังสือการ์ตูน
โปสเตอร์โฆษณา เวดดิ้งพีช DX ตอนความรักของซัลเวีย
คอนเสิร์ตเวดดิ้งพีช Virgin Love (ヴァージンラブ)
แวคิวโอล

| ชีววิทยาเซลล์ |
| --- | --- |
เซลล์สัตว์
องค์ประกอบของเซลล์สัตว์โดยทั่วไป: นิวคลีโอลัส  นิวเคลียส  ไรโบโซม (จุดเล็ก ๆ)  เวสิเคิล  ร่างแหเอนโดพลาสมิกแบบขรุขระ  กอลไจแอปพาราตัส (หรือ กอลไจบอดี)  ไซโทสเกเลตัน  ร่างแหเอนโดพลาสมิกแบบเรียบ  ไมโทคอนเดรียน  แวคิวโอล  ไซโทซอล (ของเหลวที่บรรจุออร์แกเนลล์ต่าง ๆ ที่รวมกันเป็นไซโทพลาสซึม)  ไลโซโซม  เซนโทรโซม  เยื่อหุ้มเซลล์ 
แวคิวโอล (อังกฤษ: Vacuole) เป็นช่องที่ล้อมรอบด้วยเมมเบรนชนิดเยื่อยูนิตชั้นเดียว อยู่ภายในเซลล์ยูแคริโอต (eukaryotic cell) บางชนิด พบในเซลล์พืชส่วนใหญ่และสัตว์หลายชนิด โดยแวคิวโอลในสัตว์มักเล็กกว่าในพืช แวคิวโอลสามารถทำหน้าที่เป็นที่เก็บ หลั่ง และถ่ายของเหลวภายในเซลล์ แวคิวโอลและสารภายในถือว่าแตกต่างจากไซโตพลาสซึม สามารถแบ่งออกได้ 3 ประเภท คือ
Contractile vacuole จะพบในสิ่งมีชีวิตเซลล์เดียว ในอาณาจักรโพรทิสตา ทำหน้าหน้าทีรักษาสมดุลของน้ำ
Food vacuole บรรจุอาหาร พบในเซลล์เม็ดเลือดขาวบนสิ่งมีชีวิตเซลล์เดียวหรือสัตว์เลี้ยงลูกด้วยนม นอกจากนี้เราอาจแบ่งได้อีก เช่น Fat vacuole
Sap vacuole จะเจอในเซลล์พืช ทำหน้าที่สะสมสีไอออน น้ำตาล กรดอะมิโน สะสมผลึกสารพิษในเซลล์พืชและสัตว์
การทำงานของแวคิวโอล

โดยทั่วไปแล้วการทำงานของแวคิวโอลเกี่ยวข้องกับหน้าที่ต่อไปนี้ คือ กำจัดซากของโครงสร้างที่ไม่ใช้ เก็บของเสียและ สารที่มีขนาดเล็กรักษาความดันน้ำและความเต่งในเซลล์ รักษาความเป็นกรดเบสในเซลล์ ซึ่งสามารถสรุปการทำงานของแวคิวโอลในสิ่งมีชีวิตชนิดต่างๆได้ดังนี้
การทำงานของแวคิวโอล > การทำงานในเซลล์พืช

ในเซลล์พืชที่โตเต็มที่แล้วจะมีแวคิวโอลอยู่หลายอัน ซึ่งจะกินเนื้อที่กว่าร้อยละ 30 ถึงร้อยละ 90 ของปริมาตรในเซลล์ทั้งหมด โดยทั้งนี้ขึ้นอยู่กับประเภทของเซลล์และสภาวะขณะนั้น เยื่อที่ใช้หุ้มแวคิวโอลนี้เรียกว่า โทโนพลาสต์ (tonoplast) เซลล์อายุน้อยมีแวคิวโอลขนาดเล็กหลายอัน ภายในบรรจุน้ำ และเกลือ บางครั้งอาจมีโปรตีน, แป้ง, ผลึก และแกรนูลอื่นๆปนอยู่ด้วย pH ภายในแวคิวโอลต่ำกว่าในไซโตพลาสซึม เมื่อเซลล์เติบโตขึ้น แวคิวโอลจะมารวมตัวกันจนเหลืออันเดียวขนาดใหญ่อยู่ตรงกลางเซลล์ซึ่งควบคุมการยืดตัวของเซลล์พืชโดยการควบคุมการผ่านเข้าออกของน้ำในแวคิวโอล ถ้าในแวคิวโอลมีน้ำมาก เซลล์พืชจะยืดตัว
แวคิวโอลทำงานเป็นทั้งแหล่งสะสมอาหารและของเสีย ในเซลล์ของเมล็ด แวคิวโอลจะบรรจุแป้งหรือโปรตีนที่ต้องใช้เมื่อเมล็ดงอก แคลเซียมไอออนที่จำเป็นในการควบคุมการทำงานของเอนไซม์ในเซลล์ จะเก็บไว้ในแวคิวโอลโดยตกผลึกกับกรดออกซาลิก (Oxalic acid) หรือแคลเซียมคาร์บอเนต เมื่อเซลล์ไม่ต้องการใช้ นอกจากนั้น แวคิวโอลยังควบคุมความเข้มข้นของโปแทสเซียมไอออนในไซโตพลาสซึมอีกด้วย รงควัตถุที่ละลายน้ำได้หลายชนิดที่พบในเซลล์ของดอกไม้ ผลไม้และหัวเรดบีต มีการสะสมในแวคิวโอลเช่นกัน การสะสมสารของพืชอวบน้ำหรือพืชกลุ่ม CAM (Crassulacean acid metabolism) ซึ่งจะสะสมกรดมาลิกไว้ในแวคิวโอลในเวลากลางคืน เซลล์พืชบางชนิด เช่น ยาสูบ มีการสะสมนิโคทิน พืชบางกลุ่มจะสะสมสารพิษไว้ในแวคิวโอล เพื่อป้องกันไม่ให้ถูกสัตว์กิน และเป็นแหล่งสะสมอาหารจำพวกโปรตีนเพื่อใช้เป็นอาหารของต้นอ่อนในขณะงอก เช่น ในเมล็ดถั่ว เมล็ดข้าวบาร์เลย์
แวคิวโอลเป็นแหล่งสะสมของเสียในเซลล์พืช โดยปกติโทโนพลาสต์จะไม่ยอมให้ของเสียเหล่านั้นไหลกลับเข้าสู่ไซโตพลาสซึมได้อีก การสะสมของเสียไว้ในเซลล์ตลอดเวลานี้ ในบางกรณีเป็นประโยชน์ต่อพืชเพราะทำให้มีรสขมหรือเป็นพิษต่อสัตว์ที่กินพืชนั้นๆ เมื่อออร์แกแนลล์มีอายุมากและซ่อมแซมไม่ได้แล้วจะหลอมรวมเข้ากับแวคิวโอล และถูกย่อยสลายโดยเอนไซม์ในแวคิวโอล ส่วนที่นำกลับมาใช้ใหม่ได้ จะถูกส่งกลับเข้าสู่ไซโตพลาสซึม
การทำงานของแวคิวโอล > การทำงานในเซลล์สัตว์

แวคิวโอลในสัตว์เป็นส่วนสำคัญในกระบวนการเอกโซไซโตซิส และ เอนโดไซโตซิส.
เอกโซไซโตซิสเป็นกระบวนการขับออกซึ่งโปรตีนซึ่งที่อยู่ในกรานูลคัดหลั่ง อันเป็นโปรตีนมาจากกอลจิแอปพาราตัสมาแต่ต้น ซึ่งในกรานูลคัดหลั่งนั้นเป็นที่ที่เกิดกระบวนการเปลี่ยนโปรฮอร์โมนเป็นฮอร์โมนก่อนหน้านั้น โดยกระบวนการเอกโซไซโตซิสจะทำหน้าที่กำจัดส่วนที่เป็นของเสียออกไป
เอนโดไซโตซิสจะกลับกันกับเอกโซไซโตซิส ซึ่งเอนโดไซโตซิสมีหลายประเภท ได้แก่
ฟาโกไซโตซิส หรือกระบวนกินของเซลล์เป็นกระบวนการที่ใช้กับแบคทีเรีย, เซลล์ที่ตายแล้ว หรือสิ่งเล็กๆ อย่างอื่นที่เซลล์สามารถล้อมและกินได้ การกินทำได้โดยการที่สิ่งที่เซลล์จะกินได้สัมผัสกับเยื่อหุ้มเซลล์แล้วเข้าไปโดยดันเยื่อหุ้มเซลล์ และเมื่อสิ่งนั้นพ้นเข้าไปในเซลล์ทั้งหมด เยื่อหุ้มเซลล์ก็จะล้อมวัตถุนั้นจนมิด และปิดช่องว่างเยื่อหุ้มเซลล์ที่วัตถุนั้นดันเข้ามา ทำให้วัตถุนั้นอยู่ในเซลล์โดยมีเยื่อหุ้มเซลล์ที่เข้ามาด้วยห่อหุ้มอยู่ ซึ่งเยื่อนั้นทำหน้าที่เป็๋นแวคิวโอลแทน กระบวนการนี้สามารถมองเห็นด้วยกล้องจุลทรรศน์ได้
พิโนไซโตซิส หรือกระบวนการดื่มของเซลล์ มีลักษณะสำคัญเหมือนกระบวนการกินของเซลล์ แต่ต่างตรงวัตถุที่กินจะเป็นในรูปของสารละลาย ซึ่งจะไม่สามารถมองเห็นได้ด้วยกล้องจุลทรรศน์
การทำงานของแวคิวโอล > แวคิวโอลในรา

แวคิวโอลในเซลล์ของเชื้อรามีการทำงานใกล้เคียงกับแวคิวโอลของเซลล์พืชและมีได้มากกว่า 1 อันต่อเซลล์ ในเซลล์ของ Saccharomyces cerevisiae แวคิวโอลเป็นออร์แกแนลลล์ที่เปลี่ยนรูปร่างได้เร็ว ซึ่งเป็นกระบวนการที่เกี่ยวข้องกับความเป็นกรด-ด่างและควมเข้มข้นของไอออนภายในเซลล์ การควบคุมแรงดันออสโมติก การเก็บกรดอะมิโน การสร้างและสลายพันธะฟอสเฟต  ไอออนที่เป็นพิษ เช่น สตรอนเชียม โคบอลต์ และตะกั่ว จะถูกเก็บไว้ในแวคิวโอลเพิ่อแยกออกจากองค์ประกอบอื่นๆของเซลล์
การทำงานของแวคิวโอล > แวคิวโอลในแบคทีเรีย

แวคิวโอลขนาดใหญ่พบในแบคทีเรียสีเขียวที่ใช้กำมะถัน 3 สกุลคือ Thioploca, Beggiatoa และ Thiomargaritaไซโตพลาซึมของแบคทีเรียทั้ง 3 สกุลนี้จะมีแวคิวโอลกินพื้นที่ถึง 40–98% ของเซลล์ โดยภายในแวคิวโอลมีไนเตรตมาก .
แก๊สแวคิวโอลซึ่งยอมให้แก๊สผ่านเข้าไปได้อย่างอิสระ พบในไซยาโนแบคทีเรียบางสปีชีส์ โดยช่วยในการลอยตัวของแบคทีเรีย
แวคิวโอลที่เก็บแอนโทไซยานินของ Rhoeo spathacea ในเซลล์ที่เหี่ยว
ไวเบรเตอร์

สำหรับอุปกรณ์ในการสั่นคอนกรีตให้มีเนื้อเดียวกัน ดูที่ ไวเบรเตอร์ (แก้ความกำกวม)
ไวเบรเตอร์
ไวเบรเตอร์ (อังกฤษ: vibrator) เป็นอุปกรณ์ใช้ในการนวดและการช่วยตัวเองสำหรับผู้หญิง มีหลายลักษณะรวมถึงลักษณะแท่งพลาสติก หรือเป็นรูปไข่ใช้สำหรับสำเร็จความใคร่ในผู้หญิงโดยการสอดใส่เข้าไปในช่องคลอด หรือทวารหนัก โดยจะมีการติดตั้งมอเตอร์สั่นเพื่อเพิ่มโอกาสในการถึงจุดสุดยอดในผู้หญิงมากขึ้น
ดูเพิ่ม

ดิลโด - อุปกรณ์ช่วยตัวเองของผู้หญิงที่ไม่มีมอเตอร์ในการสั่น
ไวโอลา เดวิส

| ไวโอลา เดวิส |
| --- | --- |
เดวิส ในปี 2016
สารนิเทศภูมิหลัง
เกิด:  (1965-08-11) สิงหาคม 11, 1965 (59 ปี) เซนต์แมททิวส์ รัฐเซาท์แคโรไลนา​ สหรัฐอเมริกา​
ศิษย์เก่า: มหาวิทยาลัยโรดไอแลนด์ (ศิลปศาสตรบัณฑิต​)
คู่สมรส: จูเลียส เทนนอน (แต่ง 2003)
บุตร: เจเนซิส เทนนอน (รับบุตรบุญธรรม)​
อาชีพ: นักแสดง
ปีที่แสดง: 1996–ปัจจุบัน
ผลงานเด่น: บท "คุณนายมิลเลอร์"  จาก ปริศนาเกินคาดเดา (ค.ศ. 2008) บท "ไอเบลีน คล้าก" จาก คุณนายตัวดี สาวใช้ตัวดำ (ค.ศ. 2011) บท "โรส ลี แม็กซ์สัน" จาก รั้วใดมิอาจกั้น (ค.ศ. 2016) บท "เกอร์ทรูด มา เรนีย์" จาก มา เรนีย์ ตำนานเพลงบลูส์​ (ค.ศ. 2020)
รางวัล
ออสการ์: นักแสดงสมทบหญิงยอดเยี่ยม 2016 รั้วใดมิอาจกั้น
เอมมี: นักแสดงนำหญิงยอดเยี่ยมในละครโทรทัศน์ประเภทดราม่า 2015 ก๊วนแสบอำพรางศพ
โทนี: นักแสดงหญิงยอดเยี่ยมในละครเวที 2001 King Hedley II​ นักแสดงนำหญิงยอดเยี่ยมในละครเวที 2010 Fences (ละครเวที)
ลูกโลกทองคำ: นักแสดงสมทบหญิงยอดเยี่ยม ประเภทภาพยนตร์  2016 รั้วใดมิอาจกั้น
แบฟตา: นักแสดงสมทบหญิงยอดเยี่ยม  2016 รั้วใดมิอาจกั้น
ไวโอลา เดวิส (อังกฤษ: Viola Davis;เกิดวันที่ 11 สิงหาคม ค.ศ. 1965) เป็นนักแสดง​และโปรดิวเซอร์​ชาวอเมริกัน​ มีผลงานการแสดงทั้งทางภาพยนตร์,ละครโทรทัศน์และละครเวที โดยเธอเป็นหนึ่งในนักแสดงเพียง 24 คนและถือเป็นชาวอเมริกันเชื้อสายแอฟริกาเพียงคนเดียวที่ได้รับ "Triple Crown of Acting" คือการได้รับ 3 รางวัลที่ถือว่ายิ่งใหญ่ที่สุดทั้งจากวงการภาพยนตร์ (รางวัลออสการ์), วงการละครโทรทัศน์ (รางวัลไพรม์ไทม์เอมมี)​ และวงการละครเวที (รางวัลโทนี) นอกจากนี้เธอยังได้รับรางวัลลูกโลกทองคำ, รางวัลแบฟตา และได้รับรางวัลแซกอวอร์ด​ถึง 6 ครั้ง โดยในปี 2017 เธอได้รับเกียรติให้ถูกจารึกไว้ในฮอลลีวูดวอล์กออฟเฟม และได้รับการจัดอันดับโดยหนังสือพิมพ์เดอะนิวยอร์กไทมส์​ให้อยู่ใน "​25 อันดับนักแสดงที่ยิ่งใหญ่ที่สุดในศตวรรษที่ 21“
เดวิส จบการศึกษาในสาขาการละครจากวิทยาลัยโรดไอแลนด์ จากนั้นได้ศึกษาต่อทางด้านการแสดงจนจบการศึกษาจากโรงเรียนศิลปะการแสดงจูลลีอาร์ด นครนิวยอร์ก โดยเธอเริ่มต้นอาชีพนักแสดงจากการแสดงละครเวทีและได้แสดงบทตัวประกอบในละครโทรทัศน์ จนกระทั่งเริ่มมีผลงานการแสดงบทตัวประกอบในภาพยนตร์ เช่น ปล้นรัก หักด่านเอฟบีไอ (ค.ศ. 1998), คนไม่สะอาด อำนาจ อิทธิพล (ค.ศ. 2000), ข้ามเวลามาพบรัก (ค.ศ. 2001), สวรรค์ลิขิตพิศวาท, อังตวน ฟิชเชอร์ ผู้ชายเย้ยลิขิต (ค.ศ.2002), จ้อง หลอน...ซ่อนเงื่อนผวา (ค.ศ. 2007) จนกระทั่งการแสดงของเธอในบท "คุณนายมิลเลอร์" เรื่อง ปริศนาเกินคาดเดา (ค.ศ. 2008) ทำให้เธอเป็นที่จดจำได้อย่างกว้างขวางและได้รับการเสนอชื่อเข้าชิงหลายรางวัล รวมถึงรางวัลออสการ์ในสาขา นักแสดงสมทบหญิงยอดเยี่ยม และรางวัลลูกโลกทองคำในสาขานักแสดงสมทบหญิงยอดเยี่ยมในภาพยนตร์
ในงานประกาศผลรางวัลออสการ์ ครั้งที่ 93 ปี 2021 ​เธอได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม​ จากเรื่อง มา เรนีย์ ตำนานเพลงบลูส์​ ทำให้เธอกลายเป็นนักแสดงหญิงผิวสีที่ได้รับการเสนอชื่อเข้าชิงรางวัลออสการ์มากที่สุด โดยเธอได้รับการเสนอชื่อเข้าชิงรางวัลออสการ์ทั้งหมด 4 ครั้งจากเรื่อง Doubt -​ ปริศนาเกินคาดเดา ปี 2008, The Help -​ คุณนายตัวดี สาวใช้ตัวดำ ปี 2011, Fences -​ รั้วใดมิอาจกั้น ปี 2016 และ มา เรนีย์ ตำนานเพลงบลูส์ ปี 2020​
ไวแอตต์ รัสเซลล์

| Wyatt Russell |
| --- | --- |
Russell interviewed by Wizard Radio Media in 2018
เกิด: Wyatt Hawn Russell  (1986-07-10) 10 กรกฎาคม ค.ศ. 1986 (38 ปี) Los Angeles, California, U.S.
อาชีพ: Actor, former hockey player
ปีปฏิบัติงาน: 1996–present
คู่สมรส:   Sanne Hamers (สมรส 2012; หย่า 2017)  Meredith Hagner (สมรส 2019) 
บิดามารดา:   Kurt Russell  Goldie Hawn 
ญาติ:   Oliver Hudson (half-brother)  Kate Hudson (half-sister) 
ไวแอตต์ ฮอว์น รัสเซลล์ (อังกฤษ: Wyatt Hawn Russell; เกิด 10 กรกฎาคม พ.ศ. 2529)  เป็นนักแสดงชาวอเมริกันและอดีตนักกีฬาฮ็อกกี้น้ำแข็ง เขาเป็นที่รู้จักกันดีที่สุดจากบทบาทของเขาในบท Corporal Lewis Ford ในภาพยนตร์สยองขวัญปี 2018 ของ Julius Avery เรื่อง Overlord และในฐานะ Dud ในซีรีส์ AMC เรื่อง Lodge 49 เขาได้รับบทเป็น John Walker / US Agent ในซีรีส์ Disney+ เรื่อง The Falcon and the Winter Soldier ซึ่งอยู่ในจักรวาลภาพยนตร์มาร์เวล
โว้กไทยแลนด์

| โว้กไทยแลนด์ |
| --- | --- |
 
  พิชญ์สินี ตันวิบูลย์ บนปกนิตยสารโว้กไทยแลนด์ฉบับแรก
บรรณาธิการ: กุลวิทย์ เลาสุขศรี
ประเภท: แฟชั่น
นิตยสารราย: เดือน
ผู้พิมพ์: เซเรนดิพิตีมีเดีย
วันจำหน่ายฉบับแรก: 25 มกราคม 2556 (2556-01-25)
ประเทศ: ไทย
ภาษา: ไทย
เว็บไซต์: http://www.vogue.co.th/
เลขมาตรฐานสากลสำหรับนิตยสาร (ISSN): 22868674
โว้กไทยแลนด์ (อังกฤษ: Vogue Thailand) เป็นนิตยสารแฟชั่นและครรลองชีวิตของไทย เป็นฉบับนานาชาติลำดับที่ 21 ของโลก ฉบับปฐมฤกษ์อย่างเป็นทางการ คือ ฉบับเดือนกุมภาพันธ์ พ.ศ. 2556 โดยมีนางแบบคนแรก คือ พิชญ์สินี ตันวิบูลย์ และได้นักออกแบบเครื่องประดับบนศีรษะอย่างฟิลิป เทรซีย์ ร่วมงานในฉบับนี้
ประวัติ

เจมส์ วูลเฮาส์ ประธานประจำภูมิภาคเอเชียแปซิฟิกของบริษัทคอนด์แนสต์อินเตอร์เนชันแนล ได้จัดก่อตั้งโว้กฉบับประเทศไทยในชื่อโว้กไทยแลนด์ ในปี พ.ศ. 2556 ภายใต้บริษัทเซเรนดิพิตีมีเดียจำกัด โดยมีหัวหน้าบรรณาธิการบริหารคนแรกคือกุลวิทย์ เลาสุขศรี และสิริ อุดมฤทธิรุจ ดำรงตำแหน่งประธานเจ้าหน้าที่บริหาร ทั้งสองคนมีประสบการณ์ในอุตสาหกรรมการพิมพ์แฟชั่นนิตยสารแอลไทยแลนด์มาก่อน โดยปกฉบับแรกคือนางแบบพิชญ์สินี ตันวิบูลย์ สวมหมวกลูกไม้สีทองทรงคล้ายชฎาฝีมือการออกแบบของฟิลิป เทรซี อีกทั้งยังมีปกพิเศษครั้งแรก มอบสำหรับแขกผู้มาร่วมงานเปิดตัวกับปกคือ น้ำทิพย์ จงรัชตวิบูลย์ ซึ่งสวมสวมชฎาเช่นเดียวกัน
คำวิจารณ์

เมื่อโว้กไทยแลนด์ ฉบับแรกวางจำหน่ายมีกระแสวิจารณ์ในหลายด้าน โยนินาห์ อลิซา จากเดอะแฟชั่นสปอต กล่าวว่า "เป็นเรื่องดีที่ได้เห็นพวกเขายอมรับวัฒนธรรมไทยเล็กน้อยในฉบับแรก และปกสวยในโทนสีทองที่ดูยอดเยี่ยมจริง ๆ เป็นวิธีที่ดีในการเริ่มต้นฉบับใหม่ พวกเขายังมีโอกาสอีกมากมายที่ต้องปรับปรุง ซึ่งฉันแน่ใจว่าพวกเขาจะปรับปรุงในฉบับหน้า แต่สำหรับปกแรก ฉันคิดว่ามันค่อนข้างน่ารัก" โนแลน อองให้ความเห็นว่า "จริง ๆ แล้ว การกำกับศิลป์ของปกมีความโดดเด่นแต่ไม่ได้แสดงให้เห็นถึงคุณค่าของโว้ก มันเหมือนนิตยสารมาดามฟิกาโรมากกว่า แต่ฉันเชื่อว่าเนื้อหาและผู้มีส่วนร่วมภายในจะเป็นไปตามมาตรฐานของคอนด์แนสต์" รอยเตอร์ส ได้ตั้งข้อสังเกตว่าการปรากฏตัวของนิตยสารโว้กในประเทศไทยทำให้เกิดคำถามเกี่ยวกับช่องว่างรายได้ของประเทศ และความแตกต่างอย่างสิ้นเชิงระหว่างวิถีชีวิตของชาวเมืองในกรุงเทพฯ จำนวนมากกับร้อยละ 66 ของประชากรที่อาศัยอยู่ในสลัมบริเวณรอบนอกเมือง หรือในพื้นที่ชนบทที่ห่างไกลจากความทันสมัย ​​และห้างสรรพสินค้าชั้นนำ
ในฉบับเดือนพฤศจิกายน พ.ศ. 2556 ปกโดยนางแบบเนโอมี แคมป์เบลล์ ถูกวิจารณ์ว่าปรับสีผิวของเธอมากเกินไป
ฉบับพิเศษ

ศุกลวัฒน์ คณารศ เป็นนายแบบคนแรกร่วมกับนางแบบชาวจีนลูผิง หวัง ในเดือนพฤษภาคม พ.ศ. 2559
สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ทรงให้เกียรติฉายพระรูปเพื่อขึ้นปก เนื่องในโอกาสฉลองครบรอบ 5 ปี นิตยสารโว้ก ฉบับประเทศไทย ในเดือนกุมภาพันธ์ พ.ศ. 2561
คริสซี ทีเกน นางแบบในปกฉลองฉบับที่ 100 ของของโว้กไทยแลนด์ พร้อมด้วยสามีนักร้องอย่างจอห์น เลเจนด์ และลูกของเธอทั้งสองคนลูนาและไมล์ ในเดือนพฤษภาคม พ.ศ. 2564
ลิซ่า ขึ้นปกโว้ก 3 ประเทศพร้อมกัน ในโครงการความร่วมมือกันของโว้กประเทศไทย ฮ่องกง และไต้หวัน ในเดือนกรกฎาคม ค.ศ. 2564
แจน ใบบุญ นางแบบในปกฉลองครบรอบ 10 ปีของโว้กไทยแลนด์ ในเดือนกุมภาพันธ์ พ.ศ. 2566
ดูเพิ่ม

รายชื่อนักเดินแบบบนปกโว้กไทยแลนด์
แหล่งข้อมูลอื่น

เว็บไซต์ทางการ
โคลัมเบียเรเคิดส์

| โคลัมเบียเรเคิดส์ |
| --- | --- |

บริษัทแม่: โซนี่มิวสิกเอ็นเตอร์เทนเมนต์ (1988–2004, 2008–ปัจจุบัน) บริษัทกราโฟโฟนโคลัมเบีย (5 ตุลาคม 1925–31 มีนาคม 1931) บริษัท Grigsby-Grunow (ปลายปี 1931–1934) บรรษัทอเมริกันเรเคิดส์ (1934–1938) ซีบีเอส (1938–1988) โซนี บีเอ็มจี (2004–2008)
ก่อตั้ง: 15 มกราคม 1889; 135 ปีก่อน (1889-01-15) (ในชื่อ บริษัทแผ่นเสียงโคลัมเบีย)
ผู้ก่อตั้ง: เอ็ดเวิร์ด ดี. อีสต์ตัน
จัดจำหน่าย: โซนี่มิวสิกเอ็นเตอร์เทนเมนต์
แนวเพลง: หลากหลาย
ประเทศต้นกำเนิด: สหรัฐ
ที่ตั้ง: รัฐนิวยอร์ก สหรัฐ
เว็บไซต์: www.columbiarecords.com
โคลัมเบียเรเคิดส์ (อังกฤษ: Columbia Records) เป็นค่ายเพลงอเมริกัน ภายใต้โซนี่มิวสิกเอ็นเตอร์เทนเมนต์ ก่อตั้งขึ้นเมื่อวันที่ 15 มกราคม พ.ศ. 2432 โดยพัฒนามาจาก บริษัทกราโฟโฟนอเมริกัน ซึ่งเป็นบริษัทสืบทอดจาก โวลตากราโฟโฟน โดยโคลัมเบียเรเคิดส์เป็นเครื่องหมายการค้าในการบันทึกเสียง (ค่ายเพลง) ที่เก่าแก่ที่สุดที่ยังเหลืออยู่ในปัจจุบัน และเป็นค่ายเพลงขนาดใหญ่เป็นอันดับสองของสหรัฐอเมริกา
ศิลปินที่เคยมีผลงานกับโคลัมเบียเรเคิดส์ ได้แก่ เอซี/ดีซี, อะเดล, แอโรสมิธ, หลุยส์ อาร์มสตรอง, เคาท์ เบซี, โทนี เบนเนต, เลนนาร์ด เบิร์นสไตน์, บียอนเซ่ โนวส์, มารายห์ แครี, จอห์นนี แคช, โรสแมรี คลูนีย์, ลีโอนาร์ด โคเฮน, เอลวิส คอสเทลโล, ไมลส์ เดวิส, นีล ไดอะมอนด์, เซลีน ดิออน, บ็อบ ดิลลัน, เอิร์ธ, วินด์แอนด์ไฟร์, ดุค เอลลิงตัน, บิลลี ฮอลิเดย์, วลาดิมีร์ โฮโรวิตซ์, บิลลี โจเอล, รอเบิร์ต จอห์นสัน, แจนิส จอปลิน, โยโย มา, จอร์จ ไมเคิล, ทีโลเนียส มังค์, วิลลี เนลสัน, นิวยอร์กฟิลฮาร์มอนิก, พิงก์ฟลอยด์, แฟรงก์ ซินาตรา, ไซมอนแอนด์การ์ฟังเกล, บรูซ สปริงส์ทีน, บาร์บรา สไตรแซนด์, เจมส์ เทย์เลอร์, แอนดี วิลเลียมส์, บิล วิเทอส์ เป็นต้น
ไวเวิร์น

ไวเวิร์น (อังกฤษ: Wyvern) คือ สิ่งมีชีวิตลักษณะคล้ายมังกรชนิดหนึ่ง แต่มีลำตัวขนาดเล็ก กว่ามังกรทั่วไป มีปีกเป็นค้างคาว ปลายหางเป็นรูปหัวหอก (สามเหลี่ยม) มีขาเพียง 2 ขา(ขาหน้าและปีกเป็นส่วนเดียวกัน) บางตำนานว่าไวเวิร์นนั้นต่างจากมังกรตรงที่ไม่สามารถพ่นไฟได้  แต่ก็มีฤทธานุภาพไม่แพ้มังกรในเผ่าพันธุ์อื่น ๆ  อาศัยตามโพรงถ้ำหรือภูเขาสูง
ไวเวิร์นบนยอดสัญลักษณ์สถานีรถไฟเมืองดาร์บี้ ประเทศอังกฤษ
ไวเวิร์น มักถูกใช้เป็นสัญลักษณ์ของชนชั้นสูงในยุโรปสมัยกลาง เช่น เป็นตราอัศวิน หรือติดตามสัญลักษณ์ของราชวงศ์ต่าง ๆ
ไวเวิร์น ยังมีชื่อเรียกอื่น เช่น ไวบาน หรือ ไวเบิร์น (Waiban ออกเสียงตามสำเนียงภาษาญี่ปุ่น), วายเวิร์น (ในเกม magicfortress)  เป็นต้น นอกจากนี้แล้วในยุคกลาง ในแคว้นกาตาลุญญาของสเปน ไวเวิร์นถูกเรียกว่า ไวเบรีย (Vibria) เป็นมังกรตัวเมียบินได้
แหล่งข้อมูลอื่น

Dave's Mythical Creatures and Places: Wyvern
Dragonsinn: Wyvern Facts
"Wyvern": Compact OED definition[ลิงก์เสีย]
ไวปฏิกิริยามัธยันตร์

ไวปฏิกิริยามัธยันตร์ หรือ มัธยันตร์,ระหว่างกลาง, สารมัธยันตร์(อังกฤษ: Reactive intermediate) ใน เคมี คือ โมเลกุลที่มีอายุสั้น มีพลังงานสูง และมีปฏิกิริยาสูงเมื่อเกิดขึ้นในปฏิกิริยาเคมี สารตัวกลาง จะเปลี่ยนเป็นโมเลกุลที่เสถียรกว่าอย่างรวดเร็ว เฉพาะในกรณีพิเศษเท่านั้นที่สามารถแยกและเก็บสารประกอบเหล่านี้ได้ เช่น ในอุณหภูมิต่ำ หรือการแยกตัวของ แมทริกซ์ เมื่อระบุการมีอยู่ของสารตัวกลางที่มีปฏิกิริยาได้ สารตัวกลางที่มีปฏิกิริยาสามารถช่วยอธิบายได้ว่าปฏิกิริยาเคมีเกิดขึ้นได้อย่างไร
ปฏิกิริยาเคมีส่วนใหญ่มักเกิดขึ้นจาก ขั้นตอนพื้นฐาน หรือ ขั้นตอนเบื้องต้น มากกว่าหนึ่ง ขั้นตอนจึงจะเสร็จสมบูรณ์ และสารตัวกลางที่มีปฏิกิริยาได้คือผลิตภัณฑ์ที่มีพลังงานสูง จึงไม่เสถียร และมีอยู่ในขั้นตอนกลางเพียงขั้นตอนเดียวเท่านั้น ชุดขั้นตอนเหล่านี้ประกอบกันเป็นกลไกของปฏิกิริยาสารตัวกลางที่มีปฏิกิริยาได้แตกต่างจากสารตั้งต้น ผลิตภัณฑ์ หรือสารตัวกลางปฏิกิริยาอย่างง่ายตรงที่โดยปกติแล้วไม่สามารถแยกตัวออกมาได้ แต่บางครั้งสามารถสังเกตได้โดยใช้ เทคนิค วิธีสเปกโทรสโกปี ที่รวดเร็ว สารตัวกลางมีความเสถียรในแง่ที่ว่าปฏิกิริยาเบื้องต้นจะสร้างสารตัวกลางที่มีปฏิกิริยาได้ และต้องใช้ปฏิกิริยาพื้นฐานในขั้นตอนต่อไปเพื่อทำลายสารตัวกลางนั้น
เมื่อไม่สามารถสังเกตสารตัวกลางที่มีปฏิกิริยาได้ จะต้องมีอนุมาน การมีอยู่ของสารตัวกลางนั้น ผ่านการทดลอง ซึ่งโดยปกติจะเกี่ยวข้องกับการเปลี่ยนแปลงสภาวะปฏิกิริยา เช่น อุณหภูมิหรือความเข้มข้น และการใช้เทคนิคของ จลนพลศาสตร์เคมี, เทอร์โมไดนามิกส์เคมี, หรือ สเปกโทรสโกปี สารระหว่างกลางที่มีปฏิกิริยาสูงที่อิงจากคาร์บอน ได้แก่ เรเดคัล, คาร์เบน, คาร์บอเนียน, คาร์บาเนียน, อารีน และ คาร์บีน
คุณลักษณะทั่วไป

สารระหว่างกลางที่มีปฏิกิริยาสูงมีลักษณะหลายประการร่วมกัน:
มี ความเข้มข้น ต่ำเมื่อเปรียบเทียบกับสารตั้งต้นและผลิตภัณฑ์ขั้นสุดท้าย
ยกเว้นคาร์บาเนียน, สารระหว่างกลางเหล่านี้ไม่ปฏิบัติตาม กฎออกเตตของลูอิส, ซึ่งทำให้มีปฏิกิริยาสูง
มักถูกเกิดจาก การสลายตัวทางเคมี ของ สารประกอบสารเคมี
มักเป็นไปได้ที่จะพิสูจน์การมีอยู่ของสายพันธุ์นี้โดยวิธี สเปกโทรสโกปี
ต้องพิจารณาผลกระทบของ เอฟเฟกต์กรงด้วย
มักจะมีการเสถียรภาพโดย การเชื่อมกัน หรือ การสั่นพ้อง
มักจะยากที่จะแยกแยะจาก สถานะการเปลี่ยนผ่าน
พิสูจน์การดำรงอยู่โดยวิธีพิสูจน์การมีอยู่โดย การดักจับด้วยเคมี